b'\n_START_ARTICLE_\nIntervencijska \xc4\x8delada\n_START_PARAGRAPH_\nIntervencijska \xc4\x8delada je namenjena kot dodatna za\xc5\xa1\xc4\x8ditna oprema v policiji in vojski. Poslu\xc5\xbeujejo se jih tudi britanski varnostniki za prevoz dragocenega tovora. Zasnovana je tako, da \xc5\xa1\xc4\x8diti glavo, obraz in o\xc4\x8di uporabnika pred hladnim oro\xc5\xbejem ali nevarnimi predmeti, ki jih je mogo\xc4\x8de zalu\xc4\x8dati. Najve\xc4\x8dkrat so to kamni, granitne kocke, opeke, steklenice in podobni predmeti katerih se poslu\xc5\xbeujejo protestniki. \xc5\xa0tevilne sodobne \xc4\x8delade za varnostne ukrepe na protestih so oja\xc4\x8dane z materiali, ki \xc5\xa1\xc4\x8ditijo uporabnika pred nevarnimi snovmi, kot so kisline ali industrijske kemikalije. V nekaterih primerih, npr. Angliji, 18. januar 2007, se je \xc4\x8delada izkazala za zelo koristno pri no\xc5\xa1enju med neurjem. \xc4\x8celada je obvarovala uporabnika pred predmeti, ki so jih mo\xc4\x8dni sunki vetra nosili po zraku._NEWLINE_Obi\xc4\x8dajna \xc4\x8delada je znotraj podlo\xc5\xbeena, s trakovi ob straneh, ter z vizirjem spredaj, ki se s pomo\xc4\x8djo mehanizma dviguje ali spu\xc5\xa1\xc4\x8da. V primerjavi z motoristi\xc4\x8dno, ima intervencijska \xc4\x8delada dalj\xc5\xa1i in ravnej\xc5\xa1i vizir, ob straneh pa je bolj upognjen. Zadaj ima \xc5\xa1e dodan poseben del za za\xc5\xa1\xc4\x8dito vratu._NEWLINE_Trenutno najbolj izpopolnjena \xc4\x8delada je francoska CRS \xc4\x8delada z dvema vizirjema: zunanji prozorni vizir, pritrjen na \xc4\x8delado, ter notranji vizir, ki se pomika med dvema slojema. Pogled z notranje strani vizirja je jasen, zunanja stran vizirja pa ima videz neprozorne polirane medenine. Dodatna oprema lahko vklju\xc4\x8duje vgrajen radijski mikrofon in slu\xc5\xa1alke.'